钦定古今图书集成/明伦汇编/家范典/第061卷 > 春秋四传 > 《陈招杀偃师》
## 钦定古今图书集成/明伦汇编/家范典/第061卷 > 春秋四传 > 《陈招杀偃师》

《春秋》昭公八年春，“陈侯之弟招杀陈世子偃师。”
《左传》：“陈哀公元妃郑姬生悼太子偃师，二妃生公子
留，下妃生公子胜。二妃嬖留有宠，属诸司徒。招与公
子过，哀公有废疾。三月甲申，公子招、公子过杀悼太
子偃师，而立公子留。”

《穀梁传》：“乡曰：‘陈公子招，今曰陈侯之弟招，何也？曰：尽
其亲，所以恶招也。两下相杀，不志乎《春秋》，此其志何
也？世子云者，唯君之贰也，云可以重之存焉，志之也。
诸侯之尊，兄弟不得以属通，其弟云者，亲之也。亲而
杀之，恶也’。”

《胡传》此公子招特以弟称者，著招凭宠稔恶，而陈侯
失亲亲之道也。招以公子为司徒，乃贵戚之乡，亲则
介弟，尊则叔父，号令废立，自己而出，莫敢干之者也。
不能援立嫡冢，安靖国家，而逢君之恶，戕杀偃师，以
致大寇，宗社覆没，罪固大矣。陈侯信爱其弟，何以为
失亲亲乎？尊贤者亲亲之本，不能择亲之贤者，厚加
尊宠，以表仪公族，而徇其私爱，施于不令之人，以至
亡国败家，岂不失亲亲之道乎？其曰“陈侯之弟招杀
陈世子偃师交”，贬之也。

〈大全〉陆氏曰：“称弟以杀世子，既罪其逆，且言骨肉相残，又讥陈侯失教也。”孙氏曰：“招以叔父之亲，不顾宗社之重，殒家嗣以立庶孽，致楚灭陈，招之由也。其曰陈侯之弟，亲之者，所以甚招之恶也。”汪氏曰：“隐七年传‘书盟，书帅师’，而称弟者，罪其有宠爱之私。”今按：此书杀世子，亦罪其宠任之私也。陈氏曰：“哀有世子矣，又属”其嬖子于二公子为是

杀世子，则讥不但其人也。《书》曰“陈侯” ，斥君之辞也。襄陵许氏曰：“陈哀宠其世子，资之以强辅；而齐之权以轧太子，使之失职，至于乱作，躬受其祸。惟其溺爱，法不胜私也。悲夫！” 汪氏曰：“《经》书杀世子者三：晋献嬖、奚齐卓子而杀申生，宋平嬖佐而杀痤，陈哀嬖留而杀偃师，皆嬖子匹嫡之祸也。然申生、痤之诛，权在于晋” 、宋之君，故虽乱国而不至于亡。陈哀基怨造祸，势不两全，遂至宠弟戕其国本，而且以忧殒其身，而国随以亡矣，其罪得不又甚于晋献、宋平者欤？故申生与痤皆目君以杀，唯偃师之杀，目陈侯之弟招。夫以弟招系之陈侯，则陈哀之罪章章明矣。不曰杀其世子而重举国者，偃师非招之世子也。下书“楚灭陈” ，执招放之，以见楚之灭陈，托于讨招，而公子留之嬖，实亡陈之本也欤？